**INDOKOLÁS**

**a helyi közművelődési feladatok ellátásáról szóló** a …/2020. (…...) önkormányzati rendelet-tervezethez

**A Rendelet 1.§-hoz**

A rendelet-tervezet e szakasza meghatározza az önkormányzat által biztosított közművelődési alapszolgáltatásokat figyelemmel a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) 76. § (3)-(5) bekezdéseire. A rendelet-tervezetben az egyes alapszolgáltatásoskon belül kifejtésre kerül azok tartalma.

**A Rendelet 2-7. §-aihoz**

E szakaszok a közművelődési feladatellátás formáit, szervezeti kereteit szabályozza.

Kifejtésre kerül, hogy az önkormányzat a fentebb megjelölt közművelődési alapszolgáltatások ellátásáról az önkormányzat 100 %-os tulajdonában álló gazdasági társaság, a Battonyai Közhasznú Nonprofit Kft. útján, közművelődési megállapodás keretében gondoskodik.

Az Nkft. a közművelődési feladatokat a részére üzemeltetésre átadott közművelődési intézmény, a Battonyai Művelődési Ház útján biztosítja.

Az önkormányzat a közművelődési feladatok ellátása tekintetében biztosítja az Nkft. részére a szükséges finanszírozást, valamint a hatályos jogszabályokban előírt személyi, tárgyi, szervezeti feltételeket.

Az önkormányzat és az Nkft. vállalja, hogy a közművelődési feladatok ellátásában együttműködik különböző szervezetekkel, személyekkel.

**A Rendelet 8. §-hoz**

A Rendelet hatályba lépéséről rendelkezik. A Rendelet a közművelődési feladatok átszervezésével összefüggő, összetett feladatokra tekintettel 2020. szeptember 1. napján lép hatályba .

A jogszabály-tervezet fenti indokolásának az Indokolások Tárában - a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III.13.) IM rendelet 20. § (3) bekezdés alapján –közzététele szükséges.

**Battonya, 2020. ……………..**

Varga István Tamás

jegyző